Id-Direttorat għas-Saħħa Ambjentali fi ħdan is-Sovrintendenza tas-Saħħa Pubblika qed jinforma lill-pubbliku li vażetti tal-'mango pickle' m'għandhomx jiġu kkunsmati minn persuni li huma allerġiċi għall-mustarda, minħabba li nstab li fihom mustarda li mhix iddikjarata fuq it-tikketta. Il-prodott huwa Mango Pickle in Oil tad-ditta Ahmed Foods. Dan jinbiegħ ġo vażetti tal-ħġieġ ta' 330g jew f'kontenituri tal-plastik ta' kilò. Il-prodotti għandhom id-data tad-durabbiltà 30 April 2022 u 28 Frar 2022, u n-numri tal-lott Lott 036022-281FA u Lott 034066-161A.